laion/Wikipedia-Exotic huggingface dataset:
יעקבי

יעקבי או יעקובי הוא שם משפחה שמקורו בשם התנ"כי יעקב. האם התכוונתם ל... אבי יעקבי – תת-אלוף בצה"ל, מפקד בסיס נבטים, מפקד בסיס רמת דוד וראש מטה אמצעים מיוחדים במטכ"ל אורה יעקבי – סופרת ישראלית בלה יעקבי – עורך דין וסופר יהודי הונגרי גד יעקבי – חבר הכנסת ושר בממשלות ישראל, ושגריר ישראל באו"ם דני יעקובי – היסטוריון ישראלי המתמחה בתולדות היישוב ומדינת ישראל הושע יעקבי – רב ראשי של יהדות יוגוסלביה יאיר יעקבי – קומיקאי, סטנדאפיסט, במאי, ותסריטאי ישראלי, חבר באנדרדוס; יואב יעקובי – אלוף ושיאן ישראל בשחייה יוהאן יעקובי – מדינאי ורופא פרוסי יוהאן גאורג יעקבי – משורר גרמני יוז'ף יעקבי – רופא ראשי של בית החולים פרנץ יוזף בבודפשט יצחק יעקבי – פעיל ציוני, חלוץ העלייה השנייה וממייסדי שכונת בית הכרם בירושלים מוריץ הרמן יעקובי – ממציא ופיזיקאי פרוסי ממוצא יהודי; אחיו של קרל גוסטב יעקב יעקובי נדב יעקבי – עיתונאי ופרשן ספורט ישראלי עדי יעקבי – צעירה מתל אביב שפרשת היעדרותה זכתה להד תקשורתי נרחב עופר יעקובי – כדורסלן עבר ישראלי פרידריך היינריך יעקבי – פילוסוף גרמני צביקה יעקבי – משורר עברי ומתרגם שירה קובי יעקובי – קצין משטרה ישראלי קרל גוסטב יעקב יעקובי – מתמטיקאי גרמני ממוצא יהודי; אחיו של מוריץ הרמן יעקובי אחר: מטריצת יעקובי – במתמטיקה, מטריצה המשמשת לתיאור הדיפרנציאל (מתמטיקה) של העתקה וקטורית. הדטרמיננטה שלה נקראת "יעקוביאן" סימן יעקובי – במתמטיקה, הרחבה של סימן לז'נדר אחמד אל-יעקובי – היסטוריון מוסלמי בן המאה ה-9 יעקובי ולידנטל – מחזה מאת חנוך לוין המועדון היעקוביני – המפורסם ביותר מבין המועדונים הפוליטיים בתקופת המהפכה הצרפתית יעקוביטים תנועה להשבת בית סטיוארט למלכות אנגליה. יעקבי (חברה) – חברה לייבוא צבעים ומכשירי ניקוי.
נבחרת בולגריה בכדורסל

נבחרת בולגריה בכדורסל לגברים מייצגת את בולגריה מאז 1935. הדירוג הנוכחי של נבחרת בולגריה ברשימת הדירוג של פיב"א לנבחרות גברים, הוא המקום ה-46 בעולם, נכון ל-10 באוגוסט 2024, ירידה של מקום אחד לעומת דירוג קודם. נבחרת כדורסל זו נחשבה מתחילת שנות ה-40 לאחת הנבחרות הטובות באירופה כשהעפילה דרך קבע לאליפויות אירופה. הישג השיא שלה באליפות אירופה היה המקום שני כשאירחה את התחרות בשנת 1957. משנות ה-90 מעמדה דעך בעקבות הצטרפות נבחרות חדשות להתאחדות האירופית בעקבות פירוק יוגוסלביה וברית המועצות. בספטמבר 2008 מונה פיני גרשון למאמנה של הנבחרת. לאחר כחודשיים העלה אותה לאליפות אירופה. כשניצח נבחרות ענק בדמותן של איטליה וסרביה. באליפות עצמה הפסידה בולגריה בכל משחקיה וסיימה במקום האחרון בבית. מדיה וקבצים בנושא נבחרת בולגריה בכדורסל בוויקישיתוף אתר האינטרנט הרשמי של נבחרת בולגריה בכדורסל דירוג לנבחרות לאומיות גברים באתר פיב"א
קו פי פי

קו פּי פּי (בתאית: หมู่เกาะพีพี) הם ארכיפלג איים בים אנדמן הממוקמים בתאילנד בין האי פוקט ליבשה ושייכים מנהלתית למחוז קראבי. האיים הם ממוקדי התיירות המרכזיים של תאילנד. השם פי פי הוא במקור מן השפה המלזית, בה נקרא האי "פאולו פי או פי", שמשמעו עץ המנגרובים. האי הגדול בקבוצת האיים, והיחיד המיושב, הוא פי פי דון. האי השני בגודלו הוא פי פי לה. מלבדם בקבוצה מספר איים נוספים קטנים לא מיושבים: בידה נוק, בידה נוי ואי הבמבוק. נופיו של פי פי דון מאופיינים במצוקי גיר תלולים, מפרצים, חופי חול ועצי דקל. בסוף שנות ה-40 הגיעו לפי פי דון דייגים מוסלמים שהיו המתיישבים הראשונים באי. בימינו מהווים מוסלמים כ-80% מהאוכלוסייה הקבועה של האי (מבלי להכליל את העובדים הזמניים הרבים והתיירים). האיים התפרסמו בקנה מידה עולמי עם צאת הסרט "החוף" בכיכובו של לאונרדו דיקפריו, בשנת 2000, שצולם בפי פי לה. האיים הפכו בשנים אלו למוקד תיירותי, ובאי המרכזי פי פי דון נבנו עשרות מלונות, בתי הארחה, מסעדות ושירותי נופש ימי, כגון צלילה ושיט. רעידת האדמה באוקיינוס ההודי פגעה קשות באיים, הרסה את מרבית המבנים שבאי פי פי דון והותירה אחריה כ-700 הרוגים, ביניהם תיירים רבים. בתוך מספר שנים שוקם רוב האי מחדש. ניתן להגיע לאי במעבורת של כשעתיים מפוקט ומהעיר קראבי. אין באי תנועת מכוניות כלל; הסיבה לכך היא שבכפר עצמו המדרכות צרות וצפופות ושאר האי הררי ובלתי נגיש. 15 קטנועים עם סירות צד משמשים את צורכי השלטון המקומי. תושבי המקום מרבים להשתמש באופניים[דרוש מקור]. ערך זה הוא קצרמר בנושא תאילנד ובנושא איים. אתם מוזמנים לתרום לוויקיפדיה ולהרחיב אותו.
דיאור פישר

דיאור פישר (באנגלית: D'or Fischer; נולד ב-12 באוקטובר 1981 בפילדלפיה, פנסילבניה) הוא כדורסלן עבר אמריקאי-ישראלי המשמש כיום כמאמן הפיתוח ועוזר הווידאו בקבוצת ניו אורלינס פליקנס מליגת ה-NBA. נולד וגדל בפילדלפיה, פנסילבניה, ארצות הברית. פישר שיחק בליגת המכללות במדי אוניברסיטת נורת'ווסטרן ולאחר מכן במדי אוניברסיטת מערב וירג'יניה(אנ'). לאחר שש עונות החל את הקריירה המקצועית שלו בקבוצת ה-NBDL רואנוק דאזל(אנ'). לאחר עונה אחת עזב את ארצות הברית ועבר לשחק באירופה, שם שיחק במועדונים אנוויל ולוצלאווק (אנ') הפולני (עונת 2005/06), אולדנבורג הגרמני (עונת 2006/07) וברי הבלגי (עונת 2007/08). במועדון הבלגי הציג יכולת טובה והעמיד ממוצעים של 14.4 נקודות וכ-11 ריבאונדים בממוצע למשחק. בזכות יכולת זו נכלל פישר בסיום העונה בחמישיית העונה. באוגוסט 2008 חתם פישר במועדון הכדורסל הישראלי מכבי תל אביב. הוא היה מהמצטיינים בקבוצתו בליגת העל וביורוליג בעונת 2008/09, וסייע לה לזכות באליפות ישראל ולהעפיל לשלב הבתים השני של היורוליג, הטופ 16. ב-2 במרץ 2009 היה פישר מעורב בקטטה במועדון בתל אביב ונפצע בפניו. הוא אושפז ונותח בבית החולים איכילוב ונעדר ממשחקי הקבוצה למשך כחודש. בתום העונה יצא פישר למחנות של קבוצות מליגת ה-NBA, אך לא סיכם בקבוצה כלשהי והחליט להישאר שנה נוספת במכבי. ב-20 ביוני 2010 חתם פישר במועדון הכדורסל הספרדי ריאל מדריד. הוא היה שותף להעפלתה של ריאל לפיינל פור של היורוליג, שם הודחה על ידי קבוצתו הקודמת, מכבי תל אביב, בחצי הגמר. בתום עונת 2010/11 הצטרף פישר לקבוצת בילבאו באסקט. בעונת 2012/13 חתם בוושינגטון ויזארדס אך חוזהו נחתך לפני תחילת העונה, וב-24 בנובמבר חתם בקבוצת במברג מגרמניה. ביולי 2014 קיבל אזרחות ישראלית, ולאחר מכן הצטרף לנבחרת ישראל. מכבי תל אביב והפועל ירושלים ניסו לצרפו אך דרישותיו הכספיות הגבוהות גרמו לחתימתו באוניקס קאזאן. בקיץ 2015 שוחרר פישר מקאזאן והצטרף לשורותיה של הפועל ירושלים. ב-25 במרץ 2016 שוחרר מהפועל ירושלים לאחר שביקש להשתחרר מסיבות אישיות. בינואר 2017 חתם לחודש בקבוצת קפטנס ארסיבו מפוארטו ריקו. לאחר סיום חוזהו חתם בקבוצת ולמירה מלטביה. באוגוסט 2017 חתם בשיגה לייקסטארס (אנ') מהליגה היפנית. ב-10 בפברואר 2019 חתם פישר בקבוצת בני הרצליה. ב-11 בדצמבר 2019 חתם פישר בקבוצת אליצור "איתו" אשקלון. בעקבות הקורונה נאלץ לחזור למשפחתו ופרש מכדורסל פעיל, לאחריו מונה למאמן בקבוצת ניו אורלינס בליגה הקיץ, לאחר שקיבל הצעה להמשיך בניו אורלינס הסכים לכך והוא משמש כמאמן בקבוצה. ב-2014 קיבל פישר האמריקאי אזרחות ישראלית לאחר שהתחתן עם ישראלית, בזמן תקופתו במכבי תל אביב. מדיה וקבצים בנושא דיאור פישר בוויקישיתוף פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) ורד כהן‏, דיאור פישר: "הפועל ירושלים היא הקבוצה הכי טובה בארץ", באתר וואלה, 6 באוקטובר 2015 ורד כהן‏, הפועל ירושלים: דיאור פישר חתם לשנתיים בקבוצה, באתר וואלה, 15 ביולי 2015 ורד כהן‏, סופית: דיאור פישר שוחרר מהפועל ירושלים, באתר וואלה, 25 במרץ 2016 דובי פיק, ‏דיאור פישר חתם לחודש אצל אלופת פורטו ריקו, באתר ONE‏, 8 בינואר 2017 עמית קרקו, ‏ג'רום דייסון וד'אור פישר חתמו בבני הרצליה, באתר ONE‏, 10 בפברואר 2019
משטח ורונזה

בגאומטריה אלגברית, משטח ורונזה הוא יריעה אלגברית דו-ממדית במרחב הפרוייטיבי ה-5-ממדי   P 5 {\displaystyle \ \mathbb {P} ^{5}} . המשטח מהווה שיכון ריבועי של המישור הפרויקטיבי   P 2 {\displaystyle \ \mathbb {P} ^{2}} ב-   P 5 {\displaystyle \ \mathbb {P} ^{5}} . משטח זה קרוי על-שם ג'וזפה ורונזה (1854-1917). את משטח ורונזה אפשר לשכן גם ב-   P 4 {\displaystyle \ \mathbb {P} ^{4}} , באמצעות הטלה מנקודה גנרית של   P 5 {\displaystyle \ \mathbb {P} ^{5}} . ההטלה הבאה, מנקודה גנרית של   P 4 {\displaystyle \ \mathbb {P} ^{4}} ל-   P 3 {\displaystyle \ \mathbb {P} ^{3}} , קרויה משטח שטיינר. משטח ורונזה הוא תמונת ההעתקה   s : P 2 → P 5 {\displaystyle \ s:\mathbb {P} ^{2}\to \mathbb {P} ^{5}} , המוגדרת לפי העתקת ורונזה   s ( x : y : z ) = ( x 2 : y 2 : z 2 : y z : x z : x y ) {\displaystyle \ s(x:y:z)=(x^{2}:y^{2}:z^{2}:yz:xz:xy)} , כאשר   ( x : y : z ) {\displaystyle \ (x:y:z)} הן קואורדינטות הומוגניות של המרחב הראשון. התמונה מוגדרת גם באמצעות המשוואות   { ( x 0 : x 1 : x 2 : x 3 : x 4 : x 5 ) : x 0 x 1 = x 5 2 , x 2 x 5 = x 3 x 4 , x 4 x 5 = x 0 x 3 } {\displaystyle \ \{(x_{0}:x_{1}:x_{2}:x_{3}:x_{4}:x_{5})\,:\,x_{0}x_{1}=x_{5}^{2},\,x_{2}x_{5}=x_{3}x_{4},\,x_{4}x_{5}=x_{0}x_{3}\}} . לכל n ו- d, אפשר להגדיר שיכון   P n → P m {\displaystyle \ \mathbb {P} ^{n}\to \mathbb {P} ^{m}} , כאשר   m + 1 = ( n + d d ) {\displaystyle \ m+1={n+d \choose d}} הוא המקדם הבינומי הסופר את המונומים מדרגה d ב- n משתנים, וההעתקה מוגדרת על ידי: ϕ ( x 0 : x 1 : ⋯ : x n ) = ( M 0 ( x 0 , … , x n ) , M 1 ( x 0 , … , x n ) , … , M m ( x 0 , … , x n ) ) {\displaystyle \phi (x_{0}:x_{1}:\dots :x_{n})=(M_{0}(x_{0},\dots ,x_{n}),M_{1}(x_{0},\dots ,x_{n}),\dots ,M_{m}(x_{0},\dots ,x_{n}))} כאשר ה- M i {\displaystyle \,M_{i}} הם אוסף כל המונומים מדרגה d ב-n משתנים. תמונת השיכון ϕ {\displaystyle \,\phi } היא יריעת ורונזה. אפשר להוכיח שהיא קבוצה סגורה אי-פריקה, ולכן יריעה פרויקטיבית (משטח ורונזה הוא היריעה המתקבלת עבור d=2 ו-n=2). בניסוח אחר, שאינו תלוי בקואורדינטות, מדובר בהעתקת החזקה הסימטרית,   ν d : P V → P ( S y m d V ) {\displaystyle \ \nu _{d}:\mathbb {P} V\to \mathbb {P} ({\rm {{Sym}^{d}V)}}} , כאשר V הוא מרחב וקטורי מממד n. ניתן להראות כי כל יריעה פרויקטיבית היא חיתוך של יריעת ורונזה ויריעה ליניארית. משטח ורונזה, באתר MathWorld (באנגלית)
קריל צפוני

קריל צפוני (שם מדעי: Meganyctiphanes norvegica) הוא מין של סרטן ממשפחת ה-Euphausiidae, הנפוץ בצפון האוקיינוס האטלנטי ובאוקיינוס הדרומי. הוא מהווה חלק גדול מהזואופלנקטון. הקריל הצפוני נאכל על ידי לווייתנאים, דגים ועופות. מדיה וקבצים בנושא קריל צפוני בוויקישיתוף קריל צפוני, באתר ITIS (באנגלית) קריל צפוני, באתר NCBI (באנגלית) קריל צפוני, באתר Animal Diversity Web (באנגלית) קריל צפוני, באתר האנציקלופדיה של החיים (באנגלית) קריל צפוני, באתר GBIF (באנגלית) קריל צפוני (אורכב 21.11.2008 בארכיון Wayback Machine) באתר ecoscope ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
תנוחה (הרלדיקה)

התנוחה ההרלדית היא התנוחה בה חיה הרלדית מצוירת בה כתומכת של שלט אצולה, כחלק מן הציצה או כחלק מהמגן. המונח מגן או זקוף משמש על מנת לשנות את כל אחת מהתנוחות. רוב התנוחות מתארות חיה בעלת ארבע רגלים. פסיעה (צרפתית עתיקה: Passant) היא התנוחה בה מתוארת החיה כצועדת ומביטה לכיוונו הדקסטרי של המגן, כפה הימנית מורמת. פסיעה והגנה (Passant guardant) היא וריאציה של התנוחה בה מתוארת החיה כמביטה החוצה מן המגן (על הצופה). הזדקפות (צרפתית עתיקה: Rampant) היא תנוחה בה מצוירת החיה מזדקפת על רגליה האחוריות. החיה עומדת על רגלה האחורית השמאלית ורגליה הקדמיות מורמות - הימנית מעל השמאלית. הזדקפות והגנה (Rampant guardant) היא וריאציה של התנוחה בה מתוארת החיה כמביטה החוצה מן המגן (על הצופה). ההזדקפות היא התנוחה הטיפוסית ביותר לתומכים. ישיבה (צרפתית תיכונה: Sejant, Sejeant או Seiant) היא תנוחה החיה ישובה על אחוריה, רגליה הקדמיות לפנים וראשה זקוף. חיה ישובה מביטה בדרך כלל לסיניסטר. ישיבה זקופה (Sejant erect) היא וריאציה לתנוחה בה כפות הקדמיות של החיה מורמות מעלה. רגליהן הקדמיות של בהמות בעלות פרסות מונפות בהנפה כפופה בעוד שחיות אחרות מניפות אותן ישר. ישיבה והגנה (Sejant guardant) היא וריאציה לתנוחה בה ראשה של החיה מופנה החוצה. נפילה (לטינית: Cadēns) היא תנוחה בה מצוירת החיה כהפוכה בייחוד כאשר היא תומכת במגן. לווייתנים, דולפינים ושאר מני דגה מצוירים בדרך כלל בתנוחה זו. רביצה (צרפתית עתיקה: Couchant) היא תנוחה בה מצוירת החיה כרובצת או שוכבת על ארבע רגליה כאשר ראשה זקוף. רביצה והגנה (Sejant couchant) היא וריאציה לתנוחה בה ראשה של החיה מופנה אל חוץ השלט. שינה (צרפתית עתיקה: Dormant) היא תנוחה בה מצוירת החיה כשוכבת על ארבע רגליה וראשה למטה, לעיתים (אך לא תמיד) עיניה סגורות. (לטינית: Saliēns) היא תנוחה בה מצוירת החיה מוטה בזווית של 45° או פחות. בעוד רגלה הימנית מורמת מעט מעל השמאלית ושתי רגליה האחוריות נטועות בקרקע. קפיצה והגנה (Salient guardant) היא וריאציה לתנוחה בה מצוירת החיה כאשר ראשה מופנה אל מחוץ לשלט. עמידה (צרפתית עתיקה: Statant) היא תנוחה בה מצוירת החיה עומדת על שתי רגליה האחוריות. יונקים בעלי פרסות מצוירים בפרופיל כאשר רגליהן הקדמיות צמודות ורגליהן האחוריות בנפרד (הימנית מעט קדימה מן השמאלית). בחיות מסוימות כגון דובים המונח מתייחס לתנוחה זקופה, דו רגלית. עמידה והגנה (Statant guardant) היא וריאציה לתנוחה בה מצוירת החיה כאשר ראשה מביט אל מחוץ לשלט. לכל האייליים והאנטילופות תנוחה זו מכונה מבט (At gaze) עקב שכיחותה. קטיעה (Couped) היא תנוחה בה מופיע ראשה של החיה בפרופיל, קטיעה והגנה (Couped Guardant). לראש הקטוע מחובר גם צווארה של החיה אך לראש הקטוע השומר לא. המונח "קטוע" יכול לשמש כל חלק בגוף החיה, אך ללא אזכור שמו של האבר הכוונה היא לראשה. מדיה וקבצים בנושא תנוחה בוויקישיתוף
גולס (הרלדיקה)

בהרלדיקה, גולס (באנגלית:Gules מצרפתית:Gueules- במובן "אדום") הוא טינקטורת אדום. היא שייכת לקבוצת הטינקטורות הכהות, ה"צבעים", והיא מצוירת על פי רוב כצבע אדום. בגילוף ובחריטה האזורים הצבועים בגולס מיוצגים בפסים אנכיים או לחלופין מסומנים בסימון .gu. המונח לקוח מן המילה הצרפתית העתיקה Goules או Gueules ומשמעותן "גרונות" או התייחסות ללועו של בעל חיים אשר נצבעו בצבע אדום. בהרלדיקה הפולנית הגולס היא הטינקטורה האופיינית לצביעתם של שדות. במהלך המאה ה-16 כמעט מחצית שלטי האצולה של אצילי פולין היו צבועים גולס עם מטען אחד או יותר אשר נצבעו גם כן גולס. הגולס מייצג גם: באבני החן - את אבן האודם בגופים השמימיים - את מאדים מדיה וקבצים בנושא גולס בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
ור (הרלדיקה)

בהרלדיקה, ור (מצרפתית: Vert, ירוק) הוא טינקטורת ירוק. היא שייכת לקבוצת הטינקטורות הכהות, ה"צבעים", והיא מצוירת על פי רוב כצבע ירוק. בגילוף ובחריטה האזורים הצבועים בור מיוצגים בפסים אלכסוניים מן הפינה השמאלית העליונה לפינה ימנית התחתונה בזווית של 45° או לחלופין מסומנים בסימון .vt. אף על פי שהמונח האנגלי מגיע מהמילה הצרפתית "vert" בהרלדיקה הצרפתית הטינקטורה קרויה סינופל (sinople) עוד משנת 1415. הצבע "ור" אומץ על ידי המוסלמים כצבע האמונה, והוא אחד מצבעי הלאומיות הכלל-ערבית. לכן, רבים מדגלי מדינות ערב מכילים פס בצבע ירוק או רקע ירוק לדגל. הירוק הוא אף צבע טיפוסי המופיע ברבים מדגלי אפריקה, והוא אחד הצבעים בצבעי הלאומיות הכלל-אפריקאית. מדינות אחרות צבעו את דגליהם בפס ירוק על מנת לייצג את הירק שעל האדמה. הבלאזון הקצר ביותר בשפה האנגלית הוא: "ור" המתאר שלט פופלין ואת דגל לוב הקודם (1977–2011). מדיה וקבצים בנושא ור בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
פורפור (הרלדיקה)

בהרלדיקה, פורפור (מצרפתית: Purpure, סגול) הוא טינקטורת סגול. היא שייכת לקבוצת הטינקטורות הכהות, ה"צבעים", והיא מצוירת על פי רוב כצבע סגול. בגילוף ובחריטה האזורים הצבועים בפורפור מיוצגים בפסים אלכסוניים מן הפינה הימנית העליונה לפינה שמאלית התחתונה בזווית של 45° או לחלופין מסומנים בסימון .purp. הפורפור היה קיים מהזמנים הקדומים. לדוגמה, האריה הסגול בסמלה של ליון אז הוא נצבע בגוון אפרפר. הצבע פורפור לא היה נפוץ כשאר הטינקטורות דבר אשר הביא רבים לפקפק בעובדת היותו חלק מחמש הטינקטורות הראשיות. הפורפור מייצג גם: באבני החן - את האחלמה בגופים השמימיים - את כוכב חמה מדיה וקבצים בנושא פורפור בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
סאבל (הרלדיקה)

בהרלדיקה, סאבל (מצרפתית: Sable= במובן "צבע שחור") הוא טינקטורת שחור. היא שייכת לקבוצת הטינקטורות הכהות, ה"צבעים", והיא מצוירת על פי רוב כצבע שחור. בגילוף ובחריטה האזורים הצבועים בסאבל מיוצגים בפסים אופקיים ואנכיים היוצרים דוגמת רשת או לחלופין מסומנים בסימון .sa. המונח לקוח מצבע פרוותו של הצובל. הסאבל מייצג גם: באבני החן - את היהלום בגופים השמימיים - את שבתאי מדיה וקבצים בנושא סאבל בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
מסע הדג

מסע הדג הוא ספר ילדים מאת תום זיידמן פרויד. הספר נכתב בגרמנית ואויר על ידי המחברת ויצא בהוצאתה, "פרגרין", בשנת 1923. הספר תורגם לעברית על ידי שותפה של פרויד להוצאת הספרים "אופיר", חיים נחמן ביאליק, היה הספר השלישי שיצא בהוצאה זו בשנת 1924 ומהווה את פסגת שיתוף הפעולה בין השניים. הספר מספר על ילד, פרגרין שמו (כשם הוצאת הספרים של פרויד לאמור: "זָר", "נווד", "הֵלך", "גולֶה"), אורי בתרגום העברי, אשר חולם חלום. בחלומו לוקח אותו דג פלאי (בגרמנית שם הדג הוא Nideling. ביאליק תרגם ל"אסנפר", שם המוזכר במקרא כשם של אחד ממלכי בבל, אך נבחר בשל הדמיון ל"סנפיר") על גבו לאי אוטופי בו חיים ילדים ללא פחד וללא שום סוג של כפייה. הילדים עובדים, לומדים ומבלים יחדיו ברוח שיתופית סוציאליסטית. התבונן אז אורי וירא, והנה אין מוכר ואין קונה הבגדים חמרים חמרים - מי נצרך יבוא וילבש, לחם ומזון לכל - מי רעב יבוא ויאכל, אין רודף עוד אחרי השכר, אין דאגת מחר. בהמשך משתלב אורי בחיי האי, תוך שהוא עובר בתחנות שונות במעגל חיי העשייה (חקלאות, בנייה, לימודים ופנאי). אולם, עם כל התפעמותו של אורי מן הארץ המושלמת, המזכירה את אידיאל הקיבוץ, הוא מעדיף לקרוא לדג ולחזור לביתו, המתואר באיור כשוכן בעיר אירופאית. הספר מוקדש "לזכר נשמת תדי" כלומר לזכרו של תיאודור פרויד, אחיה של המחברת שטבע בים זמן קצר לפני חיבור הספר. זיוה שמיר מבחינה שהעלילה מזכירה את ספרו של הרצל אלטנוילנד, שגם הוא אוטופיה סוציאליסטית המציגה מציאות אלטרנטיבית באור ורוד. אורי מפנה עורף לאוטופיה וייתכן שהסיפור הוא פרודיה על החלום הציוני סוציאליסטי ולמרות שהוא מציג ברובד הפשוט את פלאי השיטה, הרי שמעל ראשם של הילדים הוא מציג אותו כשקרי בבחינת "חלומות שוא ידברו", או, כפי שמופיע בשורה האחרונה במהדורה המקורית (הנעדרת ממהדורת "אבן חושן"): "זה חלום אורי, ואמרו חכמים: אין חלום בלי דברים בטלים." תרגומו של ביאליק מלא בהרמזים למקרא. למשל, בתחילת הספר נאמר על בתי העיר שהם קדים בפני הילד, דבר המזכיר את חלום יוסף. גרמנית: Die Fischreise, Peregrin-Verlag, Berlin 1923 אנגלית: Peregrin and the Goldfish, Berlin and New York: Peregrin Press and The Macmillan Co., 1929 עברית: ירושלים, ברלין: אופיר על יד מוריה, תרפ"ה למען הילד, תל אביב, תש"א. העורך ח.נ. ביאליק. אבן חושן, 2002. עם אחרית דבר מאת זיוה שמיר. איילה גורדון, איורים עבריים: הספר המאויר לילדים, העידן הבינלאומי, 1925-1900, הוצאת מוזיאון נחום גוטמן 2005. הפרק העשירי מוקדש לתום זיידמן פרויד ולספר מסע הדג מסע הדג, סריקה של הספר המלא משנת 1925 באתר הספרייה הלאומית. זיוה שמיר, אם תרצו אין זו אגדה - אחרית דבר ל"מסע הדג", באתר מב"ע - מחקרים בספרות עברית עזרא ד' י' זכריה י, ב
עליזה טולדו

עליזה טולדו (נולדה ב-1939) היא אדריכלית ישראלית, זוכת פרס רוקח לאדריכלות לשנת 1983 על פרויקט דיזנגוף סנטר. טולדו נולדה בשנת 1939 במצרים, ובגיל 10 עלתה לישראל והתיישבה עם משפחתה בתל אביב. את לימודי האדריכלות השלימה בטכניון שבחיפה בשנת 1961. יחד עם יצחק ישר, עיצבה טולדו מרכז רפואי בירושלים וכן שכונת מגורים בשיכון למד שבצפון תל אביב. מאז שנת 1987 פועלת טולדו בשותפות עם בן זוגה האדריכל אלכסנדר שוורץ. במסגרת שותפות זו, עוצבו בין השאר בית הספר לכלכלה באוניברסיטת תל אביב בשנת 2001 וה"טכנודע" בחדרה. בנה, סיון טולדו, הוא פרופסור למדעי המחשב באוניברסיטת תל אביב. בשנת 1970 זכתה לעצב בהזמנת משפחת פילץ את פרויקט דיזנגוף סנטר, הכולל 100,000 מ"ר של שטח בנוי. בשנת 1974 צורף לצוות התכנון האדריכל יצחק ישר על פי דרישת העירייה. טולדו זכתה בפרס רוקח בשנת 1984 על עיצוב המבנה כך שהוא משתלב עם מפגש הרחובות דיזנגוף וקינג ג'ורג', תוך שהוא משתלב במרקם העירוני ותורם לאיכות החיים של תושבי השכונה. טולדו עצמה התגוררה בסמוך לאתר הבנייה, ותכנונה נועד להמשיך את רצף החנויות של הרחוב שנפסק, כשהיא שומרת על תוואי הרחוב. בשל כך שילבה טולדו חנויות וחלונות ראווה בחזית המבנה הפונה לרחוב (דבר שאינו אופייני למרכזי קניות). טולדו רצתה לתת להולך בקניון הרגשה של טיול עירוני, ולכן המשיכה לתוך הקניון מוטיבים מהסביבה העירונית: קווים עגולים ושיפועים מתונים. גישה זו יצרה את המבנה הספירלי של המבנה, שגורם לרבים תחושת חוסר התמצאות. כמו כן טולדו לא הגדירה במבנה מתחם אוכל מרוכז, אלא פיזרה בו בתי קפה ומסעדות בין החנויות, על מנת לשמור על ההרגשה של הליכה לאורך רחוב. טולדו ניצלה את שינוי המפלס הטבעי של רחוב דיזנגוף, העולה 2 מטרים במקטע הרחוב שבו שוכן הקניון, ושמרה על שיפוע זה בתוך המבנה, והמשיכה אותו בקומות הגבוהות של המבנה. צורתו של המבנה נבעה משטח המגרש. הועלתה סברה לפיה צורת החלל המעגלית היא דמוית רחם, וכי הדבר קשור להריונה של טולדו עצמה בעת העיצוב, אולם טולדו מכחישה סברה זו: כשגיליתי את הפרש הגבהים של שני מטר לאורך רחוב דיזנגוף בקטע של דיזנגוף סנטר, הבנתי שבעיר עולים ויורדים תוך כדי הליכה בלי לשים לב. זה הוביל אותי לרעיון הרמפות: שנכסים מכיוון ככר דיזנגוף יורדים שני מטר, נמצאים ברחבה שהיא מרתף ואפשר לעבור גם לצד השני של הבניין. לעומת זאת, אם נכנסים מרחוב המלך ג'ורג' ועולים שני מטרים נמצאים בגשר מעל רחוב דיזנגוף וגם בו אפשר לעבור לצד השני של הבניין. כך נוצרת הספירלה שמתחילה במרתף ומסתיימת בגג. מתוך אותה מטרה להיות קטע עיר, בתי הקפה מפוזרים במעברים ומתקיים בהם המנהג התל אביבי של לראות ולהיראות. — שיחה עם עליזה טולדו . על הגג תוכננה להיבנות גינה, שהוחלפה בסופו של דבר בחניון עילי. כמו כן לא הוקצה בקניון אזור ייעודי לבתי קפה ומסעדות והם מפוזרים בכל הקניון. מדיה וקבצים בנושא עליזה טולדו בוויקישיתוף מיכאל יעקובסון, יצירת הביכורים שלי: 4 אדריכליות בולטות חוזרות לבניין הראשון שיצרו, באתר Xnet‏, 17 במאי 2018 ענת אור‏, חפשו את חנות 325A, באתר וואלה, 26 ביוני 2006 הספר "אוכלים אורבני", בהפקת דיזנגוף סנטר, 2012, עמוד 98 פגישת עורכי ויקיפדיה עם עליזה טולדו, 16 בדצמבר 2012
מפלגת אוהבי הבירה הפולנית

מפלגת אוהבי הבירה הפולנית (פולנית: Polska Partia Przyjaciół Piwa), הייתה מפלגת מחאה פוליטית שהתקיימה בפולין בשנות התשעים של המאה העשרים. המפלגה נוסדה בשנת 1990, ואחת ממטרותיה הייתה לעודד שתיית בירה בפאבים הפולנים, כמנהג הבריטי, במקום וודקה, כפי שהיה נהוג בפולין. זאת על מנת להילחם באלכוהוליזם (בבירה יש פחות אחוזי אלכוהול מאשר בוודקה). שמה של המפלגה, המעיד על הומור, הביא פולנים רבים להצביע עבורה כמחאה על התנהלות המערכת הפוליטית בארצם. על אף שהמפלגה התחילה כמתיחה, עם הזמן היא גיבשה מצע מסודר ורציני. בבחירות שנערכו בשנת 1991 השיגה המפלגה 16 מושבים בסיים, מתוך 460 מושבים, אך בבחירות של שנת 1993 זכתה המפלגה ב-0.1 אחוזים מן הקולות והתפרקה. מפלגת חובבי הבירה (רוסיה) מדיה וקבצים בנושא מפלגת אוהבי הבירה הפולנית בוויקישיתוף
אבן עבדון אל-יאבורי

אבו מוחמד עבד אל מג'יד אבן עבדון אל פיחרי "אל יאבורי" (בן עבדון איש אבורה, בערבית: إبن عبدون, (בערך 1050, אבורה - 1134 או 1135 אבורה) . קרוי לפעמים גם "אל-ביירי" או "אל-אנדלוסי" (ابن عبدون الاندلسي) -, היה משורר, איש חצר וכותב זכרונות ערבי יליד מערב אנדלוסיה, בפורטוגל של היום. אבן עבדון אל-יאבורי היה מנציגיה הבולטים של השירה הערבית האנדלוסית. נולד בעיר הפורטוגזית אבורה, אז "יאבורה", בעת תקופת השלטון המורי. בהיותו נער שנון ובעל כישרון כתיבה יוצא דופן, משך את תשומת לבו של מושל אבורה, אל-מוזפר, מהשושלת האפטאסית והתיידד עם בנו של המושל, עומר. אל-יאבורי למד מגדולי המדקדקים של האזור, אל-עלם ואבו בכר עאסים אבן איוב מבדחוז. מסופר עליו, שידע בעל פה יצירות ספרותיות שלמות, למשל את ספר השירים של אבו אל-פרג' אל-אספהאני, "כיתאב אל-אע'אני". אחרי לימודים באבורה נסע למרכזים החשובים של אנדלוס, סביליה (אישביליה) וקורדובה (קורטובה). חי כשנתיים בחצרו של אל-מועתמד בסביליה. מאוחר יותר, בשנת 1080, חזר לחצר ידידו מילדות, עומר אל-מותווכל, שירש בשנת 1067 את אביו על כס השלטון באבורה, וכמו אביו העריך את אנשי הרוח והמלומדים. לאחר שעומר אל-מותווכל הצליח להפוך לאמיר של ממלכת טאיפה של בדאחוז (בערבית "בטאליוס"), התלווה אליו אבן עבדון כמזכירו האישי (כאתב) ולימים התמנה לווזיר של האמירות. בשנת 1092 נפלה מדינת בדאחוז לידי הברברים האלמורבידים (אל-מוראביטון) הקנאים שהגיעו מצפון אפריקה. האמיר עומר אל-מותווכל הוצא להורג לאחר שילדיו נרצחו לנגד עיניו. אבן עבדון נאלץ לעבור לצד המנצח כמזכיר בשירות הגנרל סיר אבו בכר, ראש הצבא של השליט החדש, יוסף אבן טאשפין, ולאחר מכן כמזכיר לבנו של יוסף, עלי בן יוסף . אל-יאבורי נפטר בשנת 1134 או 1135 בעת ביקור בעיר מולדתו, אבורה. אבן עבדון כתב בין השאר שירי אהבה. הוא התפרסם במיוחד הודות לקינה "אל-בסאמי" ב-75 פסוקים, שבה ביכה את גורלם המר של בני אפטאס, ידידו עומר אל-מותווכל ובניו. המלומד אל-בדרון מסילבס כתב במאה ה-12 פירוש היסטורי לאלגיה זו של אבן עבדון, המוכרת גם בשם "אל-עבדונייה". בתקופה האחרונה לחייו חדל אבן עבדון לכתוב שירה וכתב במיוחד זכרונות ואיגרות (ריסאלה, ברבים - רסָאאֵל). E.J. Brill - First encyclopedia of islam vol.3 E J Brill and Luzac & Co 13-38, 1913 - 1936 Maria Jose Rebollo Avalos Ibn 'Abdun de Évora (m. 530 H./1135 de J.C.) prosista y poeta del reino aftasí de Badajoz - Anuario de estudios filológicos, ISSN 0210-8178, Vol. 20, 1997, pags. 341-354 (בספרדית} (מריה חוזה רבויו אבאלוס - אבן עבדון מאבורה, סופר ומשורר בממלכה האפטאסית בבדאחוז (ב"שנתון למחקרים פילולוגיים, 1997 כרך 20) José Mohedano Barceló Ibn Abdun de Évora, poeta, erudito y hombre de Estado, y la crisis espiritual del S. XI en Al-Andalus Bataliús II: nuevos estudios sobre el reino Taifa de Badajoz / Fernando Díaz Esteban (aut.), 1999 אבן עבדון מאבורה, משורר, מלומד ומדינאי, והמשבר הרוחני במאה ה-11 באל אנדלוס (ספרדית) ב"בדאחוז ב" - "מחקרים חדשים על ממלכת הטאיפה של בדאחוז". Adalberto Alves O meu coração é arabe Assírio & Alvim, Lisboa 1998 (אדלברטו אלבש - לבי הוא ערבי, הוצאה לאור אסיריו & אלבים, ליסבון, 1998 - כולל תרגומים משירי אבן עבדון לשפה הפורטוגזית) אבן בדרון - פירוש היסטורי לפואמה של אבן עבדון - עריכה ומבוא על ידי ר.פ.א. דוזי - הוצאה לאור לוכטמנס, ליידן, 1846 (בצרפתית) Ibn Badroun - Commentaire historique sur le poeme de Ibn Abdoun - red. Dozy, ed. Lichtmans, Leyden, 1846 מדיה וקבצים בנושא אבן עבדון אל-יאבורי בוויקישיתוף